GRAD OTOK

POVJERENSTVO ZA DODJELU STIPENDIJA

KLASA: 604-01/24-01/01

URBROJ: 2196-3-24-02-3

Otok, 2. siječnja 2025. godine

Temeljem članka 53. Statuta Grada Otoka (Službeni vjesnik Vukovarsko – srijemske županije broj 14/09, 4/13, 6/18 i Službeni vjesnik Grada Otoka 02/20, 02/21 i 03/21) te Odluke Gradonačelnika Grada Otoka o objavi javnog poziva za dodjelu stipendija studentima za akademsku godinu 2024./2025. od 2. siječnja 2025., Povjerenstvo za stipendiranje studenata raspisuje

**JAVNI POZIV ZA DODJELU STIPENDIJA**

**STUDENTIMA ZA AKADEMSKU GODINU 2024./2025.**

Članak 1.

Grad Otok dodjeljivat će stipendije svim redovnim studentima upisanim na preddiplomski i diplomski sveučilišni odnosno integrirani studij ili stručni studij za akademsku godinu 2024./2025.

Članak 2.

Pravo na stipendiju mogu ostvariti svi studenti od prve do posljednje godine studija pod uvjetom da:

* imaju prebivalište na području Grada Otoka,
* imaju status redovnog studenta,
* prvi puta upisuju godinu studija za koju se prijavljuju,
* ne primaju drugu stipendiju.

Članak 3.

Zahtjev za dodjelu stipendije podnosi se na propisanom obrascu.

Uz zahtjev za dodjelu stipendije potrebno je priložiti:

* presliku važeće osobne iskaznice,
* dokaz da imaju status redovnog studenta (što dokazuju potvrdom o upisu nadležnog tijela ne starije od 3 mjeseca od dana objave natječaja. Obavezan dokaz o upisu prvi put za godinu za koju se traži stipendija).
* vlastoručno potpisanu izjavu da ne prima drugu stipendiju,
* vlastoručno potpisanu izjavu o suglasnosti.

Članak 4.

Stipendija se dodjeljuje u jednokratnom iznosu od 1000,00 eura u roku od 120 dana od dana sklapanja ugovora.

Članak 6.

Rok za podnošenje prijave je 30 dana od dana objave ovog Javnog poziva.

Zahtjevi se dostavljaju osobno u zatvorenoj omotnici u pisarnicu u Gradsku upravu svaki radni dan od ponedjeljka do petka od 7.30 do 15.30 sati ili putem pošte na adresu:

GRAD OTOK

SLUŽBA – TAJNIŠTVO GRADA

Trg kralja Tomislava 6/A

32 252OTOK

Uz naznaku

„ZA NATJEČAJ

ZA DODJELU STIPENDIJA GRADA OTOKA“

**POVJERENSTVO ZA STIPENDIRANJE STUDENATA**